Blaze7451/Wiki-th-20250601 huggingface dataset:
ปลาช่อนเชล

ปลาช่อนเชล หรือ ปลาช่อนบอร์นา หรือ ปลาช่อนแอมฟิเบียส (Chel snakehead, Borna snakehead; Channa amphibeus) เป็นปลาช่อนชนิดหนึ่ง  ในวงศ์ปลาช่อน (Channidae) เป็นปลาที่อาศัยอยู่เฉพาะในแม่น้ำเชล ซึ่งเป็นสาขาของแม่น้ำพรหมบุตร ใกล้กับเชิงเทือกเขาหิมาลัยในภูฏานและปากีสถาน ซึ่งจะอาศัยอยู่ในน้ำที่มีอุณหภูมิค่อนข้างอุ่น ประมาณ 22-28 องศาเซลเซียส
โดยคำว่า amphibeus ที่ใช้เป็นชื่อวิทยาศาสตร์สันนิษฐานว่า มาจากพฤติกรรมการขึ้นเหนือน้ำและจับแมลงกินตามพื้นดินคล้ายสัตว์ครึ่งบกครึ่งน้ำ
นับเป็นปลาช่อนขนาดกลางที่มีความสวยงามอีกชนิดหนึ่ง เช่นเดียวกับ C. barca และ C. aurantimaculata ที่อยู่ในสกุลเดียวกัน มีสีสันที่ใกล้เคียงกัน แต่ว่ามีจำนวนก้านครีบหลัง 50 ก้าน ก้านครีบก้น 35 ครีบ มีเกล็ดข้างลำตัวมากถึง 81 เกล็ด นับว่ามากกว่าชนิดอื่น ๆ  ขนาดโตเต็มที่มีความยาวประมาณ 25 เซนติเมตร ซึ่งนับว่าเล็กกว่า 2 ชนิดข้างต้น
เป็นปลาช่อนที่หาได้ยากมากที่สุดชนิดหนึ่งของโลก โดยมีการระบุทางวิทยาศาสตร์ครั้งแรกจาก จอห์น แมคคลีแลนด์ แพทย์ชาวอังกฤษ ด้วยการวาดภาพ และมีการเปลี่ยนสถานะหลายครั้ง จนกระทั่งในปี ค.ศ. 1938 ได้มีการเก็บตัวอย่างปลาตัวจริงได้จากบริเวณใกล้เคียงแม่น้ำเชลหลายตัวอย่าง และในปี ค.ศ. 1991 ได้มีการศึกษาและกำหนดให้ปลาช่อนเชลยืนยันถึงการมีอยู่จริงอีกครั้ง และมีชื่อวิทยาศาสตร์อย่างแน่ชัด จนกระทั่งปี ค.ศ. 2000 ผู้ช่วยศาสตราจารย์ ดร.ปรัชญา มุสิกสินธร นักมีนวิทยาชาวไทยแห่งคณะประมง มหาวิทยาลัยเกษตรศาสตร์ ได้ลงพื้นที่ในประเทศอินเดียและใกล้เคียงศึกษาเรื่องปลาช่อนโดยเฉพาะ ได้เลือกตัวอย่างดองที่สมบูรณ์ตัวหนึ่งจากตัวอย่างที่เก็บได้ในครั้งนั้นมาหนึ่งตัวอย่างเพื่อกำหนดเป็นต้นแบบทดแทนต้นแบบเดิมซึ่งเป็นเพียงภาพวาดเท่านั้น

**ดูเพิ่ม**
ปลาช่อนบาร์กา
*ปลาช่อนออแรนติ

**อ้างอิง**

**แหล่งข้อมูลอื่น**
 Chel Snakehead - Channa amphibeus
หมวดหมู่:วงศ์ปลาช่อน
หมวดหมู่:ปลาที่พบในประเทศอินเดีย
หมวดหมู่:ปลาตู้
เดโชดำดิน

เดโชดำดิน เป็นตำนานของกัมพูชาที่มีพื้นฐานมาจากตำนานเรื่องพระร่วงของไทย เนื้อหาของเรื่องเดโชดำดินส่วนใหญ่ใกล้เคียงกับเรื่องพระร่วง ต่างกันแต่ว่าตอนท้ายเรื่อง พระร่วงยกทัพไปตีเมืองเขมร 2 ครั้งแต่สู้พระเจ้าปทุมสุริยวงศ์ไม่ได้ พระเจ้าปทุมสุริยวงศ์เห็นว่าพระร่วงมีเชื้อสายนาคเช่นเดียวกับพระองค์จึงไม่ฆ่าแต่แบ่งแผ่นดินให้ปกครองกึ่งหนึ่ง 
ตำนานเรื่องพระร่วงปรากฏเป็นลายลักษณ์อักษรในภาษาไทยครั้งแรกในพงศาวดารเหนือ ฉบับพระวิเชียรปรีชา (น้อย) ซึ่งเรียกขุนนางขอมที่ดำดินมาว่าขอมดำดิน ยังไม่เรียกว่าพญาเดโช หลักฐานฝ่ายไทยที่ระบุชื่อพญาเดโชครั้งแรกคือบทกลอนประกอบการขับร้องเรื่องขอมดำดิน ซึ่งทรงนิพนธ์โดยสมเด็จฯเจ้าฟ้ากรมพระยานริศรานุวัดติวงศ์ แต่ไม่ทราบว่าได้ข้อมูลมาจากที่ใด ส่วนเดโชดำดินปรากฏเป็นลายลักษณ์อักษรในภาษาเขมรครั้งแรกในพงศาวดารเขมรฉบับวัดโกกกาก ที่เรียบเรียงในสมัยสมเด็จพระนโรดม
ใน พ.ศ. 2541 เรื่องเดโชดำดินถูกสร้างเป็นภาพยนตร์โดยเจีย ซุน ชาวกัมพูชาที่อยู่ในสหรัฐเป็นผู้ให้ทุนสร้าง 100,000 ดอลลาร์สหรัฐ สักดิ์ สีถนเป็นผู้เขียนบทภาพยนตร์ เนื้อหาส่วนใหญ่ดำเนินตามเรื่องเดโชดำดินในพงศาวดารเขมร แต่จะเพิ่มเติมเนื้อหาในส่วนที่เป็นบทบาทของพญาเดโชมากขึ้นเพื่อให้สนุกสนาน 

**อ้างอิง**
หมวดหมู่:วรรณกรรมภาษาเขมร
หมวดหมู่:ภาพยนตร์กัมพูชา
แอนคาเฟ

แอนคาเฟ (アンティック-珈琲店; Antic Cafe) เป็นวงร็อควิชวลเค สมาชิกทั้งหมดห้าคน ก่อตั้งในปี พ.ศ. 2546 โดย "โบ" อดีตสมาชิกหลัก พวกเขามักจะเรียกแฟนเพลงของเขาว่า "คาเฟกโกะ" และมักจะทักทายแฟนๆด้วยคำว่า" แนปปี " ซึ่งมีที่มาจากอิโมติคอน "o(≧∀≦)o"อีกด้วย

**ประวัติ**
แอนคาเฟเป็นวงดนตรีญี่ปุ่นที่มีลักษณะเป็น"แดนท์ร็อค" ซึ่งเป็นวงดนตรีวิชวลเคชนิดหนึ่งที่ไม่มีประเภทที่แน่นอน ก่อตั้งในเดือนพฤษภาคม 2546 และปีต่อมาก็ได้ออกซิงเกิลแรกกับค่ายเพลงอินดี้ LOOP ASH ซึ่งซิงเกิลแรกนี้มีชื่อว่า 「キャンデーホリック」("Kyandehorikku") ซึ่งเปิดตัวโดยการติดอันดับของโอริกอนชาร์ตอีกด้วย
ต่อมาในเดือนมิถุนายนพ.ศ.2548ได้ย้ายสังกัดไปขึ้นอยู่กับค่ายRedCafeวันที่30เมษายนพ.ศ.2550 ได้เกิดเรื่องที่ทำให้แฟนๆหลายคนรวมทั้งเพื่อนร่วมวงช็อกกับการถอนตัวของโบ (อดีตมือกีต้าร์)ซึ่งไลฟ์ในวันนั้นเองก็เป็นไลฟ์สุดท้ายของโบด้วย แต่วันที่18พฤษภาคมในปีเดียวกัน ได้มีการประกาศให้ทาคุยะและยูกิเข้ามารับหน้าที่เป็นสมาชิกใหม่ ทำให้วงยังคงเดินหน้าต่อไปและ「AN CAFE 2nd generation」จึงได้เริ่มขึ้น
วันที่22สิงหาคมพ.ศ.2550ได้วางซิงเกิลอันดับที่ 12『覚醒ヒロイズム～THE HERO WITHOUT A "NAME"～』(กักคุเซฮีโร่รึซึ่ม เดอะฮีโร่วิดเอาท์อะเนม) เปิดตัวและติดอันดับทอป20ของโอริกอนชาร์ตได้สำเร็จ
ต่อมา ในเดือนมกราคมพ.ศ.2553 การแสดงสด ณ บุโดกันโดมได้ถูกหยุดไปชั่วคราว

**ความเคลื่อนไหวในต่างประเทศ**
ความสำเร็จของแอนคาเฟยังไม่หยุดเพียงแค่ในประเทศญี่ปุ่นเท่านั้น  ทั้งในยุโรป เอเชีย อเมริกาใต้และอเมริกาเหนือ เป็นต้น และยังครอบคลุมถึงประเทศใกล้เคียงด้วย

**สมาชิก**
 มิคุ (みく) – เสียงร้อง (2003–2019)- คานน (カノン) – เบส, เสียงร้องสนับสนุน (2003–2018)- เทรูกิ (輝喜) – กลอง (2003–2018)- โบ (坊) – กีตาร์, เสียงร้องสนับสนุน (2003–2007)- ทาคูยะ (タクヤ) – กีร์ตา, เสียงร้องสนับสนุน (2007–2018)- ยูกิ (Yūki) – คีย์บอร์ด, ซินธิไซเซอร์ (2007–2018)

**แหล่งข้อมูลอื่น**
  เว็บไซต์ทางการ
หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
ไคม์

ไฟล์:Caim in bird form.jpg|thumb|right|ไคม์ในร่างนก
ในปิศาจวิทยา ไคม์(Caim) หรือที่บางครั้งเรียกว่าคามิโอ (Camio) เป็นประมุขแห่งขุมนรก ผู้มีอสูรใต้บังคับบัญชา 30 กองและเป็นปิศาจตนที่ 53 ในบท อาร์สโกเอเทีย จากหนังสือกุญแจย่อยของโซโลมอน
เมื่อปรากฏกายนั้น ไคม์จะเป็นนกสีดำขนาดใหญ่ แต่จะแปลงร่างเป็นมนุษย์ถือดาบได้ บางครั้งไคม์จะปรากฏร่างเป็นมนุษย์ผู้แต่งกายหรูหราและมีปีกเหมือนนก ไคม์นั้นมีความสามารถในด้านโต้เถียงกับผู้อื่น และมีอำนาจที่ทำให้ผู้อัญเชิญสามารถเข้าใจความหมายของเสียงร้องของสัตว์ต่างๆและเสียงของน้ำได้ นอกจากนั้นยังสามารถตอบคำถามของสิ่งที่จะเกิดขึ้นในอนาคตได้อย่างแม่นยำ เมื่อตอบคำถามนั้น 

**อ้างอิง**
S. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X.
คไม์
กีฬาเรือใบในเอเชียนเกมส์ 2010

กีฬาเรือใบในเอเชียนเกมส์ 2010 ได้มีการจัดขึ้นในกว่างโจว ประเทศจีน ตั้งแต่วันที่ 14 ถึง 21 พฤศจิกายน พ.ศ. 2553

**สรุปเหรียญรางวัล**

**ตารางเหรียญรางวัล**

**ผู้ได้รับเหรียญรางวัล**

**ชาย**

**ผู้หญิง**

**โอเพ่น**

**ผลการแข่งขัน**

**ชาย**

**Mistral**
14–20 พฤศจิกายน

**RS:X**
14–20 พฤศจิกายน

**เรือใบออพติมิสต์**
14–20 พฤศจิกายน

**Laser**
14–20 พฤศจิกายน

**420**
14–20 พฤศจิกายน

**470**
14–20 พฤศจิกายน

**หญิง**

**Mistral**
14–20 พฤศจิกายน

**RS:X**
14–20 พฤศจิกายน

**เรือใบออพติมิสต์**
14–20 พฤศจิกายน

**420**
14–20 พฤศจิกายน

**470**
14–20 พฤศจิกายน

**โอเพ่น**

**Laser Radial**
14–20 พฤศจิกายน

**โฮบี้-16**
14–20 พฤศจิกายน

**แมตช์เรซซิง**

**อ้างอิง**
หมวดหมู่:เอเชียนเกมส์ 2010
มอละมไยน์

มอละมไยน์, เมาะลำไย, เมาะลำเลิง, มะละแหม่ง หรือ มอละมไยง์ (MLCTS=mau la. mruing, pron; မတ်မလီု, pron โหมดแหมะเหลิ่ม; "ตาพ่อเสีย") เป็นเมืองหลักของรัฐมอญและเป็นเมืองใหญ่เป็นอันดับที่สี่ของประเทศพม่า ตกอยู่ภายใต้การปกครองอังกฤษในช่วงการล่าอาณานิคม และมีสถานะเป็นศูนย์กลางการปกครองอาณานิคมอังกฤษในพม่าระหว่าง ค.ศ. 1826-1852

**อ้างอิง**
หมวดหมู่:เมืองในรัฐมอญ
แอร์ฮ่องกง

แอร์ฮ่องกง (t=香港華民航空有限公司) เป็นสายการบินขนส่งสินค้าสัญชาติฮ่องกง เป็นบริษัทลูกของคาเธ่ย์แปซิฟิค มีฐานบินหลักที่ท่าอากาศยานนานาชาติฮ่องกง ให้บริการขนส่งสินค้า 12 จุดหมายปลายทาง ใน 9 ประเทศ เช่น จีน ญี่ปุ่น มาเลเซีย ไต้หวัน สิงคโปร์ เกาหลีใต้ และไทย สำนักงานใหญ่ตั้งอยู่บนชั้น 4 ของอาคารสำนักงานคาเธ่ย์แปซิฟิคด้านทิศใต้
แอร์ฮ่องกงก่อตั้งขึ้นในปี ค.ศ. 1986 โดยนักธุรกิจชาวฮ่องกง ให้บริการเที่ยวบินเหมาลำ โดยใช้เครื่องบิน โบอิง 707-320ซี ต่อมาในเดือน มิถุนายน ปี ค.ศ. 1994 สายการบินคาเธ่ย์แปซิกฟิก ได้เข้ามาถือหุ้น 75 % และถือหุ้นที่เหลืออีก 25 % ในปี ค.ศ. 2002 ต่อมาในปีเดียวกันได้ร่วมร่วมทุนกับดีเอชแอล โดยดีเอชแอลถือหุ้น 40 % ส่วนคาเธ่ย์แปซิกฟิค ถือหุ้น 60%

**จุดหมายปลายทาง**
แอร์ฮ่องกงให้บริการเที่ยวบินขนส่งสินค้าสู่จุดหมายปลายทางดังนี้ (ข้อมูล ณ วันที่ 28 กรกฎาคม 2009)- สาธารณรัฐประชาชนจีน
** ปักกิ่ง – ท่าอากาศยานนานาชาติปักกิ่งA
** เซี่ยงไฮ้ – ท่าอากาศยานนานาชาติซ่างไห่ผู่ตง- ฮ่องกง
** ท่าอากาศยานนานาชาติฮ่องกง ฐานบินหลัก- ญี่ปุ่น
** นะโงะยะ – ท่าอากาศยานนานาชาตินาโงยา
** โอะซะกะ – ท่าอากาศยานนานาชาติคันไซ
** โตเกียว – ท่าอากาศยานนานาชาตินาริตะ- มาเลเซีย
** ปีนัง – ท่าอากาศยานนานาชาติปีนัง- ฟิลิปปินส์
** มะนิลา – ท่าอากาศยานนานาชาตินินอยอควิโนA- สิงคโปร์
** ท่าอากาศยานจางีสิงคโปร์B- เกาหลีใต้
** โซล – ท่าอากาศยานนานาชาติอินชอน- ไต้หวัน, สาธารณรัฐจีน
** ไทเป – ท่าอากาศยานนานาชาติไต้หวันเถาหยวน- ประเทศไทย
** กรุงเทพฯ – ท่าอากาศยานสุวรรณภูมิ

**อ้างอิง**

**แหล่งข้อมูลอื่น**
 คาเธ่ย์แปซิฟิค- ดีเอชแอล เอ็กเพรสส์
อ
หมวดหมู่:บริษัทที่ก่อตั้งในปี พ.ศ. 2529
หมวดหมู่:บริษัทของฮ่องกง
หมวดหมู่:สายการบินสัญชาติฮ่องกง
หมวดหมู่:สายการบินที่ก่อตั้งในปี พ.ศ. 2529
ธัชกร เขียวสมบัติ

สิบเอก กีรติ เขียวสมบัติ ป็อป หรือ กีรติ เขียวสมบัติ โดยเขาลงเล่นให้กับสมุทรปราการ ซิตี้ในไทยลีก 2 เป็นสโมสรล่าสุด กีรติเป็นอดีตนักฟุตบอลทีมชาติไทย และเป็นหนึ่งในนักเตะทำประตูคนสำคัญในกีฬาเอเชียนเกมส์ 2010

**ประวัติ**
สิบเอก ธัชกร เขียวสมบัติ เกิดวันที่ 12 มกราคม พ.ศ. 2530 ที่อำเภอปัว จังหวัดน่าน สำเร็จการศึกษาชั้นมัธยมศึกษาปีที่ 1-2 จากโรงเรียนปัว สำเร็จการศึกษาชั้นมัธยมศึกษาปีที่ 3-6 จากโรงเรียนอัสสัมชัญธนบุรี จากนั้นจึงได้เข้าศึกษาต่อที่โรงเรียนนายสิบทหารบก และระดับอุดมศึกษาที่มหาวิทยาลัยเกริก ปัจจุบันรับราชการในสังกัดสำนักงานปลัดกระทรวงกลาโหม
เขาเป็นหนึ่งในนักฟุตบอลไทยรุ่นแรกที่ได้รับการส่งตัวจากสโมสรฟุตบอลบุรีรัมย์ พีอีเอ เพื่อเข้ารับการฝึกซ้อมร่วมกับสโมสรฟุตบอลเลสเตอร์ซิตี ที่ประเทศอังกฤษเป็นระยะเวลา 6 เดือน และในภายหลังเขาได้ร่วมทีมกับสโมสรฟุตบอลวัวชน ยูไนเต็ด

**เกียรติยศ**

**สโมสร**
บุรีรัมย์ พีอีเอ
*ไทยพรีเมียร์ลีก (1): 2554
*ไทยเอฟเอคัพ (1) : 2554
*ไทยลีกคัพ (1): 2554

**ทีมชาติ**
ทีมชาติไทย- อาเซียนฟุตบอลแชมเปียนชิพ ชนะเลิศ (1 สมัย) : 2014, รองชนะเลิศ (1) : 2012

**ผลงานการทำประตูในระดับนานาชาติ**

**อ้างอิง**

**แหล่งข้อมูลอื่น**
 37688
หมวดหมู่:ชาวไทยเชื้อสายไทลื้อ
หมวดหมู่:นักฟุตบอลชายชาวไทย
หมวดหมู่:บุคคลจากโรงเรียนอัสสัมชัญธนบุรี
หมวดหมู่:บุคคลจากมหาวิทยาลัยเกริก
หมวดหมู่:กองหน้าฟุตบอล
หมวดหมู่:ทหารบกชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดน่าน
หมวดหมู่:ผู้เล่นสโมสรฟุตบอลอาร์มี่ ยูไนเต็ด
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลขอนแก่น ยูไนเต็ด
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลอัสสัมชัญ ยูไนเต็ด
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
อะแมนดา ไซเฟร็ด

อะแมนดา มิเชลล์ ไซเฟร็ด (Amanda Michelle Seyfried; เกิดเมื่อวันที่ 3 ธันวาคม ค.ศ. 1985) เป็นนักแสดง นักร้อง นักแต่งเพลง และอดีตนางแบบเด็ก ชาวอเมริกัน เธอเริ่มอาชีพการทำงานในฐานะนางแบบเด็ก เมื่อเธออายุ 11 ปี และเธอเริ่มอาชีพการแสดงเมื่ออายุ 15 ปี ในบทที่ไม่มีชื่อของเธอในเรื่อง และได้รับบทสมทบในเรื่อง As the World Turns และ All My Children ซึ่งทำให้เธอก้าวสู่ความสำเร็จในการแสดงโทรทัศน์และภาพยนตร์
ในปี ค.ศ. 2004 ไซเฟร็ดแสดงในภาพยนตร์เรื่องแรกใน Mean Girls  ในบทแคเรน สมิท เธอยังได้แสดงภาพยนตร์อื่นอย่าง Nine Lives (2005) และ Alpha Dog (2006) และในปี ค.ศ. 2006 เธอมีชื่อเสียงจากการรับบทนำในซีรีส์ทางช่องเอชบีโอเรื่อง Big Love หลังจากนั้นไซเฟร็ดปรากฏตัวในบทโซฟี เชอริแดน ในภาพยนตร์เพลงในปี ค.ศ. 2008 เรื่อง Mamma Mia! ส่วนบทอื่นเช่นรับบทนำใน Jennifer's Body, Chloe, Dear John, Veronica Mars และ Letters to Juliet'

**ชีวิตส่วนตัว**
ในปี 2017 ไซเฟร็ดสมรสกับทอมัส ซาดอสกี้ ซึ้งเป็นแฟนหนุ่มของเธอหลังจากทั้งคู่คบหาดูใจมายาวนานถึง 2 ปี และในเดือนมกราคม 2018 เธอให้กำเนิดบุตรสาวคนแรกชื่อว่า "นีน่า ซาดอสกี้"

**ผลงาน**

**ภาพยนตร์=== 

**โทรทัศน์**

**งานเพลงทั้งหมด**

**รางวัลและชื่อเข้าชิง**

**แหล่งข้อมูลอื่น**
 1086543
*AmandaSeyfried
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:บุคคลจากรัฐเพนซิลเวเนีย
หมวดหมู่:นางแบบเด็กชาวอเมริกัน
หมวดหมู่:นักแสดงเด็กหญิงชาวอเมริกัน
ชาร์ลีกัดนิ้วฉัน

"ชาร์ลีกัดนิ้วฉัน อีกแล้ว!" (Charlie Bit My Finger – Again! หรือเรียกสั้น ๆ ว่า Charlie Bit My Finger)  เป็นไวรอลวิดีโอทางอินเทอร์เน็ตที่เคยเป็นวิดีโอที่มีการชมมากที่สุดบนยูทูบ ตลอดกาล กับยอด 245 ล้านครั้ง จากข้อมูลเดือนพฤศจิกายน พ.ศ. 2553 คลิปมีเนื้อหาเกี่ยวกับพี่น้องชาวอังกฤษ 2 คน อายุ 3 ปีและ 1 ปี ในวิดีโอน้องชายชาร์ลีกัดนิ้วพี่ชายแฮร์รี วิดีโอนี้พ่อของเด็กทั้ง 2 ได้อัปโหลดขึ้นยูทูบเมื่อเดือนพฤษภาคม พ.ศ. 2550

**การเข้าชม**
"ชาร์ลีกัดนิ้วฉัน" มีการเข้าชม 2.6 ล้านครั้งบนยูทูบเมื่อต้นเดือนกุมภาพันธ์ พ.ศ. 2551 และ 12 ล้านครั้งในเดือนมีนาคม ในเดือนธันวาคมปีเดียวกัน มันเป็นวิดีโอที่มีผู้เข้าชมมากที่สุดเป็นอันดับที่ 12 บนยูทูปโดยมีการเข้าชมกว่า 65 ล้านครั้ง ในเดือนเมษายน พ.ศ. 2552 วิดีโอนี้มีการเข้าชมเพิ่มขึ้นเป็น 92 ล้านครั้ง และได้กลายมาเป็นวิดีโอที่มีผู้เข้าชมมากที่สุดตลอดกาลเป็นอันดับที่ 2 ในเดือนสิงหาคม พ.ศ. 2552 และครองตำแหน่งวิดีโอที่มีผู้เข้าชมมากที่สุดตลอดกาลเมื่อปลายเดือนตุลาคม พ.ศ. 2552 โดยสามารถแซงอีโวลูชันออฟแดนซ์ไปได้ ในเดือนพฤศจิกายนปีเดียวกัน "ชาร์ลีกัดนิ้วฉัน - อีกครั้ง!" ได้มีผู้เข้าชมถึง 130 ล้านครั้ง 
นอกเหนือจากจะเป็นวิดีโอที่มีการเข้าชมสูงสุดแล้ว มันยังเป็น "ที่ชื่นชอบที่สุด" และ "มีการอภิปรายมากที่สุด" บนอันดับสองบนเว็บไซต์ในสหราชอาณาจักร ในเดือนพฤษภาคม พ.ศ. 2552 รายงานซึ่งรวบรวมโดยวิซิเบลเมเชอรส์ ซึ่งวัดการเข้าชมวิดีโอในเว็บไซต์แบ่งปันวิดีโอจำนวน 150 เว็บไซต์ "ชาร์ลีกัดนิ้วฉัน" เป็นไวรอลวิดีโอที่มีการเข้าชมมากที่สุดตลอดกาลเป็นอันดับที่ 13 บนอินเทอร์เน็ต ในเดือนกันยายน พ.ศ. 2553 วิดีโอนี้มีการเข้าชมถึง 228 ล้านครั้ง ในปี พ.ศ. 2553 วิดีโอดังกล่าวถูกแซงโดย "เบบี" ของจัสติน บีเบอร์ และ "แบดโรแมนซ์" ของเลดี้ กาก้า มาอยู่ในอันดับสามของวิดีโอในยูทูปที่มีผู้เข้าชมมากที่สุด

**อ้างอิง**

**แหล่งข้อมูลอื่น**
  คลิปต้นฉบับ ใน ยูทูบ
หมวดหมู่:ไวรอลวิดีโอ
หมวดหมู่:วิดีโอในยูทูบ
สงวน ตุลารักษ์

สงวน ตุลารักษ์ (18 มิถุนายน พ.ศ. 2445 — 15 พฤษภาคม พ.ศ. 2538) หรือ เตียวเลี่ยงซิม เป็นนักการเมืองไทยและสมาชิกผู้นำของเสรีไทย นายสงวนสืบเชื้อสายมาจากชาวจีน โดยมีเทือกเถาเหล่ากอเป็นชาวแต้จิ๋ว
นายสงวนเป็นผู้ติดตาม นายปรีดี พนมยงค์ มาเป็นเวลานาน และเข้าร่วมกับกลุ่มการปฏิวัติสยาม พ.ศ. 2475 หลังจากนั้น ได้เป็นสมาชิกสภาผู้แทนราษฎรและประธานสำนักงานโรงงานยาสูบในกระทรวงการคลัง
ในปี พ.ศ. 2486 นายสงวนได้เป็นผู้นำคณะผู้แทนที่ถูกส่งโดยผู้นำเสรีไทยเพื่อติดต่อกับฝ่ายสัมพันธมิตรที่ฉงชิ่ง ความพยายามของนายสงวนพิสูจน์แล้วว่ามีความสำคัญยิ่งในการรับเอาความช่วยเหลือของอังกฤษและสหรัฐอเมริกามาให้กับขบวนการเคลื่อนไหวใต้ดินดังกล่าว ซึ่งในไม่ช้า เสรีไทยก็มีอาวุธและยุทโธปกรณ์มากพอสำหรับปฏิบัติการกองโจรอย่างมีประสิทธิภาพ
ในปี พ.ศ. 2488 ได้รับแต่งตั้งเป็นรัฐมนตรี ในรัฐบาลนายทวี บุญยเกตุ และในรัฐบาลของหม่อมราชวงศ์เสนีย์ ปราโมช
ในปี พ.ศ. 2489 ได้รับแต่งตั้งเป็นเอกอัครราชทูตประจำสาธารณรัฐจีน และปฏิเสธที่จะเดินทางกลับประเทศไทยหลังจากรัฐประหารในประเทศไทย พ.ศ. 2490 โดยประกาศว่ารัฐธรรมนูญฉบับใหม่นั้นไม่ชอบด้วยกฎหมาย นายสงวนใช้เวลาอีกสิบปีถัดมาอาศัยอยู่ในจีน จึงเดินทางกลับประเทศไทยในปี พ.ศ. 2500 และถูกสั่งจำคุกโดยรัฐบาลจอมพลสฤษดิ์ ธนะรัชต์ ก่อนจะได้รับการปล่อยตัวในปี พ.ศ. 2508

**เครื่องราชอิสริยาภรณ์**

**ต่างประเทศ**
 USA :
** พ.ศ. 2490 – 80x80px เหรียญฟรีดอม

**อ้างอิง**
หมวดหมู่:ชาวไทยเชื้อสายแต้จิ๋ว
หมวดหมู่:นักการทูตชาวไทย
หมวดหมู่:เอกอัครราชทูตไทยประจำสาธารณรัฐจีน
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกคณะราษฎร
หมวดหมู่:พรรคสหชีพ
หมวดหมู่:ชาวไทยในสงครามโลกครั้งที่สอง
หมวดหมู่:สมาชิกขบวนการเสรีไทย
หมวดหมู่:บุคคลจากโรงเรียนเทพศิรินทร์
หมวดหมู่:นักโทษของประเทศไทย
แม่แบบ:ขำขัน/doc

This template adds a box at the top of a humorous page to let readers know not to take it seriously.

**Usage**
Per this RfC, this template or another disclosure template must be used on all humorous pages.
It should never be used on pages in the article namespace, because the article namespace should never include any non-factual or non-encyclopedic pages. Only use it in other namespaces, such as the Wikipedia namespace.
Additionally, it should not be used on pages that are about Wikipedia humor, but do not contain humor, such as Wikipedia:Rules for Fools.

**Opting out**
If you dislike having jokes on pages that you view spoiled, append the following to Special:MyPage/common.css:
.ombox-humor,            /* hide Template:Humor */
.ombox-humorantipolicy { /* hide Template:Humorantipolicy too */
display: none;
}

**Template data**
{
	"params": {
		"1": {
			"label": "Shortcuts",
			"description": "Adds up to five shortcuts. No brackets needed.",
			"example": "WP:END",
			"type": "wiki-page-name",
			"suggested": true
		},
		"2": {},
		"3": {},
		"4": {},
		"5": {},
		"small": {
			"description": "Makes the box small",
			"example": "yes"
		},
		"text": {
			"description": "Replaces the default text with a custom message; do not use to add jokes that could obscure the template's message",
			"type": "string"
		},
		"section": {
			"description": "Replaces \"page\" with \"section\"",
			"example": "yes"
		},
		"nocat": {
			"label": "No category",
			"description": "Does not add the page to :Category:Wikipedia humor",
			"type": "boolean"
		}
	},
	"description": "Adds a box at the top of a humorous page to let readers know not to take it seriously."
}

**See also**
Humorantipolicy
*Humorous essay
*Humor section (wrapper)- AprilFoolsNotice- Not April Fools
อินเทอร์เน็ตมีม

ไฟล์:Wikipedia meme vector version.svg|thumb|อินเทอร์เน็ตมีมเกี่ยวกับวิกิพีเดียและสหภาพโซเวียต
อินเทอร์เน็ตมีม (Internet meme) คือแนวความคิดหรือกระแสที่เผยแพร่ไปทั่วอินเทอร์เน็ต เป็นคำที่หมายถึงการแพร่กระจายของเนื้อหาจากคนหนึ่งสู่คนหนึ่ง หรือเป็นปรากฏการณ์การแพร่ อินเทอร์เน็ตมีมถือเป็นรูปแบบศิลปะชนิดหนึ่ง
โดยพื้นฐานที่สุดแล้ว อินเทอร์เน็ตมีมคือการแพร่กระจายผ่านทางไฟล์ดิจิทัลหรือไฮเปอร์ลิงก์จากคนหนึ่งไปอีกคนหนึ่ง โดยวิธีต่าง ๆ ผ่านทางอินเทอร์เน็ต ไม่ว่าจะเป็นอีเมล บล็อก บริการเครือข่ายสังคม เมสเซนเจอร์ เนื้อหามักจะเป็นการพูดหรือเรื่องตลก ข่าวลือ ภาพตัดต่อ หรือภาพต้นฉบับ เว็บไซต์ คลิปวิดีโอ หรือแอนิเมชัน หรือข่าวไม่ปกติ รวมถึงอื่น ๆ อีกมากมาย 
อินเทอร์เน็ตมีม อาจจะมีการแปรเปลี่ยน ไม่ว่าจะผ่านคำวิจารณ์ มีการลอกเลียนแบบ หรือการทำล้อเลียน หรือแม้กระทั่งการสะสมข่าวเกี่ยวกับตัวมันเองไปเรื่อย ๆ อินเทอร์เน็ตมีมมีแนวโน้มว่าจะเกิดและแพร่กระจายอย่างหนัก ในบางครั้งอาจได้รับความนิยมได้ภายในไม่กี่วัน

**อ้างอิง**

หมวดหมู่:สแปม
หมวดหมู่:การบัญญัติศัพท์
หมวดหมู่:มีม
หมวดหมู่:คำสร้างใหม่
ไวรอลวิดีโอ

ไวรอลวิดีโอ (viral video) เป็นวิดีโอที่เป็นที่นิยมผ่านกระบวนการแบ่งปันทางอินเทอร์เน็ต โดยทั่วไปแล้วผ่านเว็บไซต์แบ่งปันวิดีโอหรืออีเมล ไวรอลวิดีโออาจมีเนื้อหาที่ตลกและภาพทางโทรทัศน์ที่ตลก ตัวอย่างเช่นวิดีโอเพลง Lazy Sunday และ Dick in a Box ของวงเดอะโลนลีไอแลนด์ หรือวิดีโอสมัครเล่นอย่าง Star Wars Kid วิดีโอชุด  Numa Numa, The Evolution of Dance, Chocolate Rain ในเว็บไซต์ ยูทูบ และงานผลิตเพื่อเว็บไซต์อย่าง I Got a Crush... on Obama หรือแม้แต่ผู้ร่วมในเหตุการณ์ต่าง ๆ ก็อาจเป็นไวรอลวิดีโอได้เช่น ตัวอย่างเช่นคลิปนักท่องเที่ยวที่ถ่ายการล่าของสัตว์ป่าในแอฟริกาอย่าง Battle at Kruger

**อ้างอิง**

**แหล่งข้อมูลอื่น**
  Viral Video Chart Guardian News, UK.
หมวดหมู่:ไวรอลวิดีโอ
โฟร์น็อนบลอนส์

โฟร์น็อนบลอนส์ (4 Non Blondes) เป็นวงร็อกอเมริกันจากแซนแฟรนซิสโก รัฐแคลิฟอร์เนีย ก่อตั้งวงในปี ค.ศ. 1989 ประกอบด้วยสมาชิกคือ มือเบส คริสตา ฮิลเฮาส์, มือกีตาร์ ชอนนา ฮอล, มือกลอง วันดา เดย์ และนักร้องนำ/กีตาร์ ลินดา เพอร์รี ก่อนที่จะออกอัลบั้มแรก โรเจอร์ โรชาได้แทนที่ฮอลในตำแหน่งกีตาร์ และดอว์น ริชาร์ดสันแทนเดย์ ในตำแหน่งกลอง ซิงเกิลฮิตติดชาร์ตของวงในปี ค.ศ. 1993 คือซิงเกิล "What's Up" ถือเป็นซิงเกิลฮิตเดียวของวง จนเพอร์รีออกจากวงไปในปี ค.ศ. 1995 ไปเริ่มทำงานเดี่ยว ส่วนสมาชิกที่เหลือก็แยกย้ายกันไป

**อ้างอิง**
หมวดหมู่:ศิลปินสังกัดแอตแลนติกเรเคิดส์
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2532
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากซานฟรานซิสโก
โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง

โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง(Greater Mekong subregional-GMS)หรือ หกเหลี่ยมเศรษฐกิจ เป็นความร่วมมือของ 6 ประเทศ คือ ไทย พม่า สปป.ลาว กัมพูชา จีน(ยูนนาน) และเวียดนาม เริ่มโครงการตั้งแต่ปี พ.ศ. 2535 โดยรัฐบาลไทยได้ขอความช่วยเหลือทางวิชาการจากธนาคารพัฒนาเอเชีย ซึ่งเป็นผู้สนับสนุนหลัก มีพื้นที่รวมกันประมาณ ๒ ล้าน ๓ แสน ตารางกิโลเมตร หรือประมาณพื้นที่ยุโรปตะวันตก มีประชากรรวมกันประมาณ ๒๕๐ ล้านคน และอุดมสมบูรณ์ไปด้วยทรัพยากรธรรมชาติ อีกทั้งยังเป็นจุดศูนย์กลางในการเชื่อมโยงระหว่างภูมิภาคเอเชียใต้ เอเชียตะวันออก เอเชียตะวันออกเฉียงใต้ 

**การศึกษาโครงการ**
การศึกษาระยะที่ ๑:กำหนดขอบเขตโครงการแต่ละสาขา และโครงการความร่วมมือที่มีโอกาสและศักยภาพในการพัฒนา แล้วเสร็จเดือนกุมภาพันธ์ พ.ศ. ๒๕๓๖
*การศึกษาระยะที่ ๒ :กำหนดขอบเขตและแผนการดำเนินงาน รวมทั้งข้อเสนอทางเทคนิคที่ใช้ในการพิจารณา และจัดลำดับความสำคัญของโครงการ ซึ่งแบ่งความร่วมมือเป็น ๗ สาขาใหญ่ ได้แก่ สาขาคมนาคมขนส่ง สาขาพลังงาน สาขาสื่อสารโทรคมนาคม สาขาท่องเที่ยว สาขาการค้าและการลงทุน สาขาการพัฒนาทรัพยากรมนุษย์ สาขาสิ่งแวดล้อมและการจัดการทรัพยากรธรรมชาติ
*การศึกษาระยะที่ ๓:การจัดทำวิสัยทัศน์การพัฒนาความร่วมมือทางเศรษฐกิจ ในอนุภูมิภาคลุ่มแม่น้ำโขง 6 ประเทศ จนถึงปี 2563(GMS 2020)อยู่ระหว่างการดำเนินการ

**วัตถุประสงค์ของความร่วมมือ**
ส่งเสริมให้เกิดการขยายตัวทางการค้า การลงทุน อุตสาหกรรม การเกษตร และบริการ เพื่อก่อเกิดการจ้างงาน และยกระดับการครองชีพของประชาชนในพื้นที่
*ส่งเสริมและพัฒนาความร่วมมือทางเทคโนโลยีและการศึกษาระหว่างกัน
*ให้มีการใช้ทรัพยากรธรรมชาติที่ส่งเสริมกันอย่างมีประสิทธิภาพ
*ส่งเสริมและเพิ่มขีดความสามารถและโอกาสทางเศรษฐกิจในเวทีการค้าโลก

**เส้นทางเชื่อมต่อ ไทย-ลาว-กัมพูชา-เวียดนาม: โอกาสใหม่ในอนุภูมิภาค**
เส้นทางระเบียงเศรษฐกิจด้านใต้ (Southern Economic Corridor) จุดเริ่มต้นจากกรุงเทพฯไปตามทางหลวงแผ่นดินหมายเลข 33 ไปจรดชายแดนไทย-กัมพูชาที่อำเภออรัญประเทศ จังหวัดสระแก้ว รวมระยะทางประมาณ ๒๔๕ กิโลเมตร จากจุดผ่านแดนถาวรคลองลึก-ปอยเปตเข้าสู่เขตแดนกัมพูชา เชื่อมต่อเส้นทางหมายเลข 5 ของกัมพูชาผ่านจังหวัดบันทายมีชัย พระตะบอง โพธิสัตว์ กำปงฉนัง เข้าสู่กรุงพนมเปญ อันเป็นการสิ้นสุดทางหมายเลข 5 รวมระยะทางประมาณ 420 กิโลเมตร

**อ้างอิง**

หมวดหมู่:ภูมิภาคในเอเชียตะวันออกเฉียงใต้
หมวดหมู่:องค์การระหว่างประเทศ
หมวดหมู่:บุคคลจากมหาวิทยาลัยเทคโนโลยีราชมงคลศรีวิชัย

บุคคลจากมหาวิทยาลัยเทคโนโลยีราชมงคลศรีวิชัย- วิทยาเขตสงขลา- วิทยาเขตนครศรีธรรมราช- วิทยาเขตตรัง- วิทยาเขตศรีวิชัย
ศรีวิชัย
หมวดหมู่:มหาวิทยาลัยเทคโนโลยีราชมงคลศรีวิชัย
ภาสกร บุญวรเมธี

ภาสกร บุญวรเมธี (นามเดิม โชคชัย บุญวรเมธี; เกิด 24 กุมภาพันธ์ พ.ศ. 2531) ชื่อเล่น บอย เป็นนักแสดงชายชาวไทย มีผลงานโฆษณาและละครโทรทัศน์ อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เขาได้รับรางวัลพิฆเนศวร สาขานักแสดงสมทบชายดีเด่น ในปี พ.ศ. 2561 จากผลงานการแสดงในละครเรื่อง หนึ่งด้าวฟ้าเดียว 

**ประวัติ**
ภาสกรเกิดเมื่อวันที่ 24 กุมภาพันธ์ พ.ศ. 2531 จบการศึกษาชั้นมัธยมศึกษาจากโรงเรียนทวีธาภิเศก สำเร็จการศึกษาระดับปริญญาตรีจากคณะนิเทศศาสตร์ สาขาวิชาการประชาสัมพันธ์ มหาวิทยาลัยหอการค้าไทย ปัจจุบันเป็นนักแสดง 
ปัจจุบันสมรสกับภัควลัญชน์ สุทธิวารี เมื่อวันที่ 17 พฤศจิกายน พ.ศ. 2560  และ มีบุตรชายด้วยกัน 2 คน คือ ดาวิน บุญวรเมธี เกิดเมื่อวันที่ 10 เมษายน พ.ศ. 2561 และดารัน บุญวรเมธี เกิดเมื่อวันที่ 14 กรกฎาคม พ.ศ. 2564

**ผลงานการแสดง**

**ละครโทรทัศน์**

**ซีรีส์**
2561 
เสน่หาสตอรี่ 
ตอน ฟาริ 
ธี
2562 
วิญญาณพิศวง 
ตอนที่ 8 นางตานี 
วันชัย (รับเชิญ)
เดอะซีรีส์รักลวงหลอน 
ตอน โกงความตาย 

Voice สัมผัสเสียงมรณะ 
ตอนที่9-10 
คเชนทร์
2564
รักล้นพุง 

2567
Good Doctor หมอใจพิเศษ 
ตอนที่ 5 Gift ของขวัญ 
อ๊อฟ 
TrueID และ True Asian More

**ละครเทิดพระเกียรติ**

**มิวสิกวิดีโอ**
 เพลง รักได้ครั้งละคน เชื่อใจได้คนละครั้ง ของ ตั๊กแตน ชลดา

**โฆษณา**
 ทรอสโคโลญจน์- แป้ง พอนด์ส

**อ้างอิง**

**แหล่งข้อมูลอื่น**
  บอย โชคชัย บุญวรเมธี แห่งช่อง 3 date=2010-06-15 
หมวดหมู่:นักแสดงชายชาวไทย
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:นักแสดงอิสระชาวไทย
แม่แบบ:เหตุการณ์ปัจจุบัน/2553 พฤศจิกายน 18

*มีรายงานว่าศพทารกเพิ่มอีกพันกว่าศพที่วัดไผ่เงินในกลางดึกวันที่  18 พฤศจิกายน พ.ศ.2553   มติชนออนไลน์
}
ซังโชเมะโนะยูฮิ

ซังโชเมะโนะยูฮิ  (Sunset on Third Street, San-Chōme no Yūhi Yūyake no Uta) เป็นการ์ตูนญี่ปุ่น เรื่องและภาพโดยเรียวเฮ ไซงัง โดยในปี พ.ศ. 2552 ได้ออกเผยแพร่ตีพิมพ์ถึง 56 เล่ม  

**อ้างอิง**

**แหล่งข้อมูลอื่น**
 6490- 6491
หมวดหมู่:มังงะ
หมวดหมู่:อนิเมะ
หนอง (ฝี)

ไฟล์:Swollen eye with conjunctivitis.jpg|thumb|ตาเป็นหนองจากอาการเยื่อตาอักเสบ
หนอง (Pus) เป็นของเหลวเยิ้มสีขาวเหลือง สีเหลือง หรือสีน้ำตาลเหลือง ซึ่งเกิดขึ้นที่บริเวณที่มีการอักเสบในช่วงระหว่างการติดเชื้อราหรือเชื้อแบคทีเรีย การมักหมมสะสมของหนองในบริเวณเนื้อเยื่อที่โอบล้อมรอบเป็นที่รู้จักกันคือ ฝี ในขณะที่การสะสมอย่างชัดเจนของหนองภายในหรือใต้ผิวหนังชั้นนอกเป็นที่รู้จักกันคือ ตุ่มหนอง สิว หรือจุด
หนองจะประกอบไปด้วยของเหลวที่เต็มไปด้วยโปรตีนบาง ๆ เป็นที่รู้จักกันคือ "liquor puris",date=มกราคม 2559 และเม็ดเลือดขาวที่ตายแล้วจากการตอบสนองทางภูมิคุ้มกันของร่างกาย (ส่วนใหญ่เป็นนิวโทรฟิล) ในช่วงการติดเชื้อ, แมกโครเฟจ (Macrophage) จะปล่อยไซโตไคน์ (Cytokine) ออกมา ซึ่งจะกระตุ้นนิวโทรฟิลในการค้นหาบริเวณที่มีการติดเชื้อโดยคีโมทาซิส (Chemotaxis) นิวโทรฟิลจะปล่อยเม็ดเล็ก ๆ ซึ่งจะทำลายเชื้อแบคทีเรีย เชื้อแบคทีเรียจะทำการต่อต้านการตอบสนองทางภูมิคุ้มกันโดยปล่อยสารพิษที่เรียกว่า ลูโคซิดน์ (Leukocidin) เมื่อนิวโทรฟิลได้ตายไปด้วยสารพิษและวัยชรา พวกมันจะถูกทำลายโดยแมกโครเฟจ ก่อให้เกิดหนองอันเหนียวหนืด
แบคทีเรียที่ทำให้เกิดหนองที่ถูกเรียกว่า ไพโอเจนิส (pyogenic)

**อ้างอิง**
หมวดหมู่:สารน้ำในร่างกาย
หมวดหมู่:ระบบภูมิคุ้มกัน
เลฟ ยาชิน

เลฟ อิวาโนวิช ยาชิน (Лев Ива́нович Я́шин; 22 ตุลาคม ค.ศ. 1929 — 20 มีนาคม ค.ศ. 1990) เจ้าของฉายา "แมงมุมดำ" หรือ "เสือดำ" เป็นนักฟุตบอลผู้รักษาประตูชาวโซเวียตเชื้อสายรัสเซีย ที่ได้รับการยอมรับว่าเป็นผู้รักษาประตูที่ดีที่สุดในประวัติศาสตร์กีฬาฟุตบอล ยาชินมีชื่อเสียงอย่างมากจากปฏิกิริยาการป้องกันลูกอันน่าทึ่ง และการคิดค้นแนวคิดเด็ดขาดสำหรับการป้องกันประตู ยาชินได้รับเลือกให้เป็นผู้รักษาประตูยอดเยี่ยมยุโรป‎ประจำคริสต์ศตวรรษที่ 20 โดยสหพันธ์ประวัติศาสตร์และสถิติฟุตบอลนานาชาติ และเป็นผู้รักษาประตูคนเดียวที่ได้รับรางวัลนักฟุตบอลยอดเยี่ยมแห่งปีของทวีปยุโรปหรือบาลงดอร์ในปี ค.ศ. 1963 อีกด้วย
นอกจากนี้แล้ว ในการแข่งขันฟุตบอลโลก ตั้งแต่ฟุตบอลโลก 1994 จนถึงฟุตบอลโลก 2010 มีรางวัลยาชิน (Yashin Award) มอบให้แก่ผู้รักษาประตู จนกระทั่งฟุตบอลโลก 2010 จึงเปลี่ยนชื่อมาเป็นรางวัลถุงมือทองคำ (Golden Glove Award)

**ชีวิตช่วงต้น**
ยาชินเกิดในครอบครัวคนงานในโรงงานอุตสาหกรรมชาวรัสเซียในมอสโก ตอนอายุ 12 ขวบ เหตุการณ์สงครามโลกครั้งที่สองบังคับให้เขาทำงานในโรงงานเพื่อสนับสนุนการทำสงคราม อย่างไรก็ตาม สุขภาพของเขาตอนอายุ 18 ปี (หลังประสบกับอาการทางประสาท) หมายความว่าเขาไม่วามารถทำงานนี้ต่อได้ ทำให้เขาถูกส่งไปยังโรงงานทหารที่มอสโก หลังจากพบว่าเขาเล่นให้กับทีมโรงงาน เขาได้รับเชิญให้เข้าร่วมทีมเยาวชนดีนาโมมอสโก

**อ้างอิง**

**อัตชีวประวัติ**
 isbn=0-224-06433-9 (Original Title in Portuguese: Estrela Solitária (Lonely Star))

**แหล่งข้อมูลอื่น**
 174638- id=19046- cite web|author=Matthias Arnhold|url=https://www.rsssf.org/miscellaneous/yashin-intl.html|title=Lev Ivanovich Yashin – International Appearances|publisher=Rec.Sport.Soccer Statistics Foundation|date=13 December 2012

หมวดหมู่:นักฟุตบอลชาวโซเวียต
หมวดหมู่:นักฟุตบอลชาวรัสเซีย
หมวดหมู่:นักกีฬาจากมอสโก
หมวดหมู่:ผู้รักษาประตูฟุตบอล
หมวดหมู่:นักกีฬาโอลิมปิกทีมชาติสหภาพโซเวียต
หมวดหมู่:นักกีฬาเหรียญทองโอลิมปิก
หมวดหมู่:นักฟุตบอลในโอลิมปิกฤดูร้อน 1956
หมวดหมู่:ผู้ชนะเลิศบาลงดอร์
หมวดหมู่:นักกีฬาสหภาพโซเวียตที่ได้เหรียญทองโอลิมปิก
สถานีย่อย:การทหาร/บทความยอดเยี่ยม/4

เรือประจัญบานยามาโตะตกอยู่ภายใต้การโจมตี เกิดไฟไหม้อย่างหนักที่ท้ายเรือบริเวณโครงสร้างส่วนบน และจมต่ำลงไปกว่าแนวน้ำซึ่งเกิดเพราะความเสียหายจากตอร์ปิโด
ปฏิบัติการเท็งโง เป็นปฏิบัติการทางทะเลหลักครั้งสุดท้ายของกองทัพเรือจักรวรรดิญี่ปุ่นในสงครามมหาสมุทรแปซิฟิกของสงครามโลกครั้งที่สอง ปฏิบัติการเท็งโงยังมีชื่อเรียกอื่นอีกว่า ปฏิบัติการสรวงสวรรค์ และเท็ง-อิชิ-โง
ในเดือนเมษายน ค.ศ. 1945 เรือประจัญบานยามาโตะของญี่ปุ่น ซึ่งเป็นเรือประจัญบานที่ใหญ่ที่สุดในโลก พร้อมเรือรบของญี่ปุ่นลำอื่นๆอีก 9 ลำ ได้แล่นออกจากญี่ปุ่นเพื่อการโจมตีฆ่าตัวตายต่อกองกำลังฝ่ายสัมพันธมิตรที่กำลังสู้รบในยุทธการโอะกินะวะ กองกำลังของญี่ปุ่นถูกโจมตียับยั้งและโดนทำลายเกือบจะทั้งหมดด้วยเรือบรรทุกอากาศยานและอากาศยานบนเรือของสหรัฐก่อนที่จะเดินทางถึงเกาะโอะกินะวะ ยามาโตะและเรือรบอีก 5 ลำอับปางลงในยุทธนาวีนี้
ยุทธนาวีดังกล่าวได้แสดงให้เห็นถึงอำนาจความยิ่งใหญ่ทางอากาศของสหรัฐในสงครามมหาสมุทรแปซิฟิกเมื่อสงครามมาถึงขั้นนี้ ตลอดจนเรือผิวน้ำที่ถูกโจมตีได้ง่ายเมื่อปราศจากการคุ้มกันทางอากาศ ยุทธนาวีดังกล่าวยังได้แสดงถึงความสมัครใจของญี่ปุ่นที่จะเสียสละชาวญี่ปุ่นจำนวนมากในความพยายามที่สิ้นหวังที่จะชะลอการรุกคืบสู่แผ่นดินแม่ญี่ปุ่นของฝ่ายสัมพันธมิตร ...อ่านต่อ...
อาแล็กซ็องดร์ ก็อสต์

อาแล็กซ็องดร์ เอริก สเตฟาน ก็อสต์ (Alexandre Éric Stéphane Coste, เกิด 24 สิงหาคม พ.ศ. 2546 -) พระโอรสนอกสมรสในเจ้าชายอัลแบร์แห่งโมนาโก ที่เกิดกับนางนีกอล ก็อสต์ สตรีผิวสีอดีตแอร์โฮสเตสชาวโตโก สัญชาติฝรั่งเศส 

**ประวัติ**

**พื้นฐานครอบครัว**
อาแล็กซ็องดร์ เอริก สเตฟาน ก็อสต์ เกิดเมื่อวันที่ 24 สิงหาคม พ.ศ. 2546 ณ กรุงปารีส ประเทศฝรั่งเศส เป็นพระโอรสนอกสมรสในเจ้าชายอัลแบร์แห่งโมนาโก ที่เกิดกับนางนีกอล ก็อสต์ สตรีผิวสีอดีตแอร์โฮสเตสชาวโตโก สัญชาติฝรั่งเศส ซึ่งนางนีกอลและเจ้าชายอัลแบร์ได้คบหาดูใจกันมานานกว่า 5 ปี แต่นางนีกอลได้เกิดตั้งครรภ์ เนื่องจากลืมรับประทานยาคุมกำเนิดหลังจากการมีเพศสัมพันธ์ และข่าวได้แพร่งพรายออกมาในช่วงปี พ.ศ. 2548 แต่เจ้าชายอัลแบร์ได้ปิดเรื่องนี้ไว้ แต่เมื่อมีการประทานสัมภาษณ์ เจ้าชายอัลแบร์ได้ปฏิเสธ โดยตรัสว่า "พระองค์ถูกหลอก" แต่ต่อมาก่อนการครองราชย์สมบัติเพียงหนึ่งสัปดาห์ เจ้าชายอัลแบร์ที่ 2 ทรงออกมายอมรับว่า อาแล็กซ็องดร์ ก็อสต์ เป็นโอรสของพระองค์โดยแท้จริง เนื่องจากการตรวจดีเอ็นเอนั้นทั้งสองมีผลเลือดตรงกัน และยังตรัสต่อไปอีกว่า พระองค์ทรงมีโอกาสพบโอรสองค์น้อยเพียงครั้งเดียวหลังจากเรื่องราวนี้แพร่ออกไป และทรงเป็นห่วงอนาคตของโอรสองค์นี้ว่ามารดาจะดูแลได้เหมาะสมหรือไม่
อาแล็กซ็องดร์ เดิมมีชื่อเกิดว่า อาแล็กซ็องดร์  เอริก สเตฟาน ตอสซุกเป (Alexandre Éric Stéphane Tossoukpé) ต่อมาเมื่อวันที่ 10 พฤศจิกายน พ.ศ. 2547 นางนีกอล ผู้เป็นมารดาได้เปลี่ยนมาใช้นามสกุล ก็อสต์ ส่วนมารดา นางนีกอล ก็อสต์ เคยผ่านการสมรสและหย่ามาแล้วกับชายชาวอเมริกาใต้ และมีบุตรด้วยกันสองคน ซึ่งบุตรทั้งสองอยู่ภายใต้การดูแลของสามีเก่า

**สิทธิในการครองราชย์**
ด้วยเหตุที่อาแล็กซ็องดร์ เป็นบุตรที่เกิดจากบิดามารดาไม่ได้สมรสกันอย่างถูกต้องตามกฎหมาย และไม่มีสิทธิในราชสกุลกรีมัลดี ตามกฎมนเทียรบาลว่าด้วยขึ้นครองราชย์สมบัติของโมนาโก เนื่องจากรัชทายาทผู้สืบทอดราชบัลลังก์นั้นจะต้องเป็นบุตรที่มีบิดามารดาสมรสกันอย่างถูกต้องตามกฎหมาย แม้ว่าจะเกิดการหย่าหลังจากการสมรสแล้วก็ตาม (ในกรณีของพระโอรส-ธิดาของเจ้าหญิงสเตฟานี) เพราะฉะนั้นอาแล็กซ็องดร์จึงไม่มีสิทธิในการสืบราชบัลลังก์ของโมนาโก เช่นเดียวกับ แจซมิน เกรซ กรีมัลดี พระธิดานอกสมรสอีกคนหนึ่งของเจ้าชายอัลแบร์ที่ 2 แต่อาแล็กซ็องดร์ยังมีสิทธิในการรับมรดกจากพระบิดาตามคำกล่าวของทนายส่วนพระองค์ แต่อย่างไรก็ตามลำดับการสืบราชบัลลังก์อันดับแรกของโมนาโกจึงตกอยู่กับเจ้าหญิงกาโรลีน และอันดับต่อไปคือ อันเดรีย กาสิรากี บุตรของเจ้าหญิงกาโรลีนที่สมรสถูกต้องตามกฎหมาย

**ลำดับตระกูล**

**อ้างอิง**
หมวดหมู่:ราชวงศ์กรีมัลดี
หมวดหมู่:บุคคลจากปารีส
หมวดหมู่:พระราชวงศ์ที่ทรงพระเยาว์
หมวดหมู่:พระราชบุตรนอกสมรส
อึ่งปากขวด

อึ่งปากขวด หรือ อึ่งเพ้า (Glyphoglossus molossus) เป็นสัตว์สะเทินน้ำสะเทินบกชนิดหนึ่ง จำพวกอึ่งอ่าง
มีความยาวจากหัวจรดถึงก้นประมาณ 73 มิลลิเมตร ลำตัวอ้วนป้อม มีลักษณะเด่นคือ หน้าสั้นมาก ปากแคบและทู่ไม่มีฟัน ไม่เหมือนกับกบหรืออึ่งอ่างชนิดอื่น ๆ ตาเล็ก ขาสั้น แผ่นเยื่อแก้วหูเห็นไม่ชัด ลำตัวสีน้ำตาลดำหรือสีเทาดำ ใต้ท้องสีขาว บางตัวอาจมีจุดกระสีเหลืองกระจายอยู่ทั่ว เท้าทั้ง 4 ข้างมีพังผืดเกาะติดอยู่ ใช้สำหรับว่ายน้ำ และมีสันใต้ฝ่าเท้าหลังใช้สำหรับขุดดิน
อึ่งปากขวดพบในภูมิภาคอินโดจีน ในประเทศไทยจะพบเฉพาะพื้นที่ที่อยู่เหนือจังหวัดประจวบคีรีขันธ์ขึ้นไป โดยมีพฤติกรรมอาศัยโดยขุดโพรงดินที่เป็นดินปนทรายและอาศัยอยู่ภายใน ในป่าที่มีความชุ่มชื้นใกล้กับพื้นที่ชุ่มน้ำ ในฤดูร้อนจะซ่อนตัวในโพรงแทบตลอด เมื่อฝนตกจะออกมาหากิน โดยหากินในเวลากลางคืน ผสมพันธุ์และวางไข่ในช่วงต้นฤดูฝน และจะผสมพันธุ์วางไข่เร็วกว่าอึ่งอ่างหรือกบชนิดอื่น ลูกอ๊อดมีลำตัวป้อมและโปร่งแสง ลำตัวเป็นสีเหลือง มีส่วนบนและส่วนล่างเป็นสีดำ หากินอยู่ในระดับกลางน้ำ โดยจะว่ายทำมุมประมาณ 45 องศา อยู่รวมกันเป็นฝูงใหญ่ ไปไหนมาไหนพร้อมกันเป็นฝูง 
อึ่งปากขวดไม่จัดว่าเป็นสัตว์ป่าคุ้มครอง แต่ในปัจจุบันมีความเสี่ยงต่อการสูญพันธุ์ เพราะถูกจับมาบริโภค โดยเฉพาะอย่างมากในช่วงฤดูฝนที่จะสร้างรายได้แก่ผู้ที่จับมาได้วันละหลายหมื่นบาท (แต่มักจะเรียกปนกันว่า "อึ่งอ่าง" หรืออึ่งยาง ซึ่งเป็นอึ่งคนละชนิด) กอปรกับสภาพแวดล้อมที่อยู่อาศัยเปลี่ยนไป ปัจจุบันกรมประมงได้สนับสนุนให้เลี้ยงเป็นสัตว์เศรษฐกิจ

**อ้างอิง**

**แหล่งข้อมูลอื่น**
  อึ่งปากขวด / Glyphoglossus molossus (Gunther, 1869) / Truncate-snouted spadefoot frog-  Eung yang อึ่ง หรือ อึ่งยัดใส้ปิ้ง
หมวดหมู่:วงศ์อึ่งอ่าง
หมวดหมู่:ปศุสัตว์
หมวดหมู่:สัตว์น้ำประจำจังหวัดของไทย
ปลาไข่ออง

ปลาไข่ออง  เป็นชื่อเรียกสกุลปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า Osteobrama (/ออส-ที-โอ-บรา-ม่า/)
มีรูปร่างโดยรวมดังนี้  มีลำตัวลึกแบนข้างมากเป็นทรงสี่เหลี่ยมขนมเปียกปูน ด้านข้างคอด หางเรียว หัวค่อนข้างเล็กกลม ปากอยู่ปลายสุด เกล็ดมีขนาดเล็ก หลุดง่าย ครีบหลังยกสูงและสั้น ก้านครีบเดี่ยวก้านสุดท้ายเป็นหนามแข็งและมีขอบเป็นจักฟันเลื่อย และอยู่เหนือฐานครีบท้อง ฐานครีบก้นยาว ครีบหางเว้าลึก ลำตัวสีเงินหรืออาจมีสีเหลืองอ่อน ครีบใส  บางชนิดมีหนวด บางชนิดไม่มีหนวด หากมีก็เป็นหนวดที่สั้นและหลุดง่ายมาก มีฟันในลำคอ 3 แถว ปลายของเส้นข้างลำตัวไปสิ้นสุดลงที่ฐานครีบหาง 
ขนาดโตเต็มที่ยาวประมาณ 15–30 เซนติเมตร อาศัยเป็นฝูงในน้ำขุ่น พบในประเทศอินเดียและพม่า 6 ชนิด และลุ่มน้ำสาละวิน 2 ชนิด  บริเวณชายแดนไทย–พม่า 
มีทั้งหมด 8 ชนิด ได้แก่
*Osteobrama alfredianus (Valenciennes, 1844) (พบในลุ่มแม่น้ำสาละวิน)
*Osteobrama bakeri (Day, 1873) 
*Osteobrama belangeri (Valenciennes, 1844) 
*Osteobrama bhimensis (Singh & Yazdani, 1992)
*Osteobrama cotio (Hamilton, 1822) (มี 3 ชนิดย่อย)
**Osteobrama cotio cotio (Hamilton, 1822) 
**Osteobrama cotio cunma (Day, 1888) 
**Osteobrama cotio peninsularis (Silas, 1952) 
*Osteobrama feae (Vinciguerra, 1890) (พบในลุ่มแม่น้ำสาละวิน)
*Osteobrama neilli (Day, 1873) 
*Osteobrama vigorsii (Sykes, 1839) 
นิยมเลี้ยงเป็นปลาสวยงาม โดยชื่อในวงการบางครั้งจะเรียกว่า "ปลาโรตี" (Rohtee) ซึ่งเป็นชื่อเรียกของสกุลเก่า ซึ่งปัจจุบันนี้เป็นชื่อพ้อง

**อ้างอิง**
หมวดหมู่:วงศ์ปลาตะเพียน
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาที่พบในประเทศอินเดีย
หมวดหมู่:สกุลปลาไข่ออง
กะปิ ลิงจ๋อไม่หลอกจ้าว

กะปิ ลิงจ๋อไม่หลอกจ้าว เป็นภาพยนตร์ไทยออกฉายวันที่ 2 ธันวาคม พ.ศ. 2553 กำกับโดยนิติวัฒน์ ชลวณิชสิริ นำแสดงโดย ทวีฤทธิ์ จุลละทรัพย์, ภาวิณี วิริยะชัยกิจ, ริชาร์ด เกียนี่, สุเทพ โพธิ์งาม

**เรื่องย่อ**
ต๋อง อายุ 10 ขวบ เป็นเด็กกำพร้า อาศัยอยู่กับ ลุงมิ่ง ที่มีอาชีพเก็บมะพร้าวขาย กับลิงจอมแสบ กะปิ และแล้วลุงมิ่งก็เสียชีวิตกะทันหัน ทิ้งให้ต๋องและกะปิต้องอยู่กันตามลำพัง โดยมีสวนมะพร้าวและที่ดินสวยติดทะเลทิ้งไว้ให้ และมี พี่หงษ์ สัตวแพทย์สาว และแฟนหนุ่ม กานต์ เจ้าหน้าที่กรมที่ดิน คอยช่วยเหลือดูแล แต่เมื่อมีคนในหมู่บ้านพยายามหาทางเข้ามายึดผืนดินของลุงมิ่ง ต๋องและกะปิจึงต้องร่วมมือกัน เขาจะต้องฝึกกะปิลงแข่งปีนเก็บลูกมะพร้าวกับ เก่ง ลูกชายผู้ใหญ่บ้านและลิงเก็บมะพร้าวฝีมือขั้นเทพจากต่างถิ่น โดยมีบ้านและที่ดินของลุงมิ่งเป็นเดิมพัน แต่ความไม่ลงรอยระหว่างต๋องและกะปิเข้าขั้นน่าเป็นห่วง การฝึกฝนจึงไม่ง่ายอย่างที่คิด

**นักแสดง**

**อ้างอิง**
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์ตลกไทย
หมวดหมู่:ภาพยนตร์โดยสหมงคลฟิล์ม

**แหล่งข้อมูลอื่น**
 title=กะปิ ลิงจ๋อไม่หลอกจ้าว (2010)
แม่แบบ:เหตุการณ์ปัจจุบัน/2553 พฤศจิกายน 19

* การประชุมสุดยอดผู้นำนาโต้:
** รัฐสมาชิกนาโต้จัดการประชุมในลิสบอน โปรตุเกส เพื่ออภิปรายถึงความคืบหน้าของสงครามอัฟกานิสถาน และความสัมพันธ์กับรัสเซีย   (BBC)
** นาโต้ตกลงที่จะขยายระบบการป้องกันขีปนาวุธในยุโรป  (Al-Jazeera)
}
เพลงหวานซูเปอร์คลาสสิก

เพลงหวานซูเปอร์คลาสสิก เป็นโปรเจ็กท์อัลบั้มของ นิธิทัศน์ โปรโมชั่น โดยเป็นการนำเพลงลูกทุ่งแนวหวานซึ้งที่มีคุณค่าและได้รับความนิยมในอดีตมาทำดนตรีใหม่ มีนักร้องในสังกัดหลายคนมาร่วมงาน แต่นักร้องคนแรกของโปรเจ็กท์ ได้แก่ โอภาส ทศพร โดยวางแผงอัลบั้มชุดแรกเมื่อปลายปี พ.ศ. 2533 เป็นการนำเพลงเก่าของ ศรคีรี ศรีประจวบ มาขับร้องใหม่ทั้งชุด มี โชคดี พักภู่ เป็นผู้ควบคุมการผลิตและเรียบเรียงเสียงประสานใหม่ทั้งหมด และร่วมงานคู่กันมาตลอดทุกชุด โดยอัลบั้มชุดแรกถือเป็นชุดที่ทำยอดขายสูงถึงหนึ่งล้านตลับ ความสำเร็จจากงานชุดนี้ ก็คือการผสมผสานระหว่างเครื่องดนตรีสากลสมัยใหม่กับเครื่องดนตรีไทยเดิมอย่างลงตัว และสำเนียงการขับร้องอันโดดเด่น จากนั้นจึงมีอัลบั้มชื่อเดียวกันตามมาอีกถึง 10 ชุด โดยชุดหลังสุดใช้ชื่อว่า "เพลงหวานแดนซ์มิกซ์"

**อ้างอิง**
หมวดหมู่:อัลบั้มเพลงไทยในปี พ.ศ. 2533
หมวดหมู่:เพลงลูกทุ่ง
ฟรอมเอลวิสอินเมมฟิส

ฟรอมเอลวิสอินเมมฟิส (italic=yes) เป็นอัลบั้มชุดที่ 35 ของเอลวิส เพรสลีย์ ออกจำหน่ายกับสังกัดอาร์ซีเอเรเคิดส์ เมื่อเดือนมิถุนายน ค.ศ. 1969 บันทึกเสียงที่อเมริกันซาวด์สตูดิโอในเมมฟิส เมื่อวันที่ 13-16 มกราคม และ 20-23 มกราคม และ 17-22 กุมภาพันธ์ ค.ศ. 1969 
อัลบั้มติดอันดับ 13 บนชาร์ตบิลบอร์ด 200 และได้รับแผ่นเสียงทองคำจาก RIAA ต่อมาในปี ค.ศ. 2003 อัลบั้มติดอันดับ 190 ของการจัดอันดับของนิตยสารโรลลิงสโตนในหัวข้อ 500 อัลบั้มที่ยอดเยี่ยมที่สุดตลอดกาล

**อ้างอิง**
หมวดหมู่:อัลบั้มเพลงในปี พ.ศ. 2512
หมวดหมู่:อัลบั้มเพลงของเอลวิส เพรสลีย์
ดิซซี แรสคอล

ดิลลัน ควาเบนา มิลส์ (Dylan Kwabena Mills) หรือเป็นที่รู้จักในชื่อ ดิซซี แรสคอล (Dizzee Rascal) เป็นแร็ปเปอร์ นักแต่งเพลง และโปรดิวเซอร์เพลง ชาวอังกฤษ กับแนวเพลงที่ผสมผสานดนตรีการาจ ฮิปฮอป ไกรม์ รักก้า ป็อป และอีเลกโทรนิก กับการสรรหาใช้ท่อนแซมเพิล และแปลกหู มีผลงานเป็นที่รู้จักอย่างซิงเกิลฮิตอันดับ 1 อย่าง  "Dance wiv Me", "Bonkers", "Holiday", "Dirtee Disco" และ "Shout" ผลงานอัลบั้มเปิดตัวของเขา Boy in da Corner ทำให้เขาได้รับรางวัลเมอร์คิวรีในปี ค.ศ. 2003 จากนั้นอัลบั้มถัดมา  Showtime, Maths + English และ Tongue n' Cheek ก็ได้รับรางวัลแผ่นเสียงทองคำ ส่วนอัลบั้มชุดหลังได้รับแผ่นเสียงทองคำขาว มียอดขายมากกว่า 300,000 ชุด

**อ้างอิง**
หมวดหมู่:แร็ปเปอร์อังกฤษ
หมวดหมู่:ผู้รอดชีวิตจากการถูกแทง
เชอรีล โคล

เชอรีล แอน เฟอร์นันเดส-เวอร์ซินี่ (Cheryl Ann Fernandez-Versini) หรือ เชอรีล โคล (Cheryl Cole) หรือที่รู้จักกันในนาม เชอรีล เกิดเมื่อวันที่ 30 มิถุนายน ค.ศ. 1983 ที่นิวคาสเซิลอะพอนไทน์ ประเทศอังกฤษ เป็นนักร้อง-นักแต่งเพลง นักเต้น นางแบบ ชาวอังกฤษ เชอรีลเริ่มมีชื่อเสียงเมื่อเธอเป็น 1 ในสมาชิกเกิร์ลกรุปชื่อ เกิร์ลสอะลาวด์ วงจากรายการเรียลลิตี้ทางช่องไอทีวีชื่อ  Popstars The Rivals ปลายปี ค.ศ. 2002 วงประสบความสำเร็จมีซิงเกิลท็อป 10 ติดต่อกัน 20 ซิงเกิล (อันดับ 1 อยู่ 4 ซิงเกิล) ในสหราชอาณาจักร และ 5 สตูดิโออัลบั้มได้รับรางวัลแผ่นเสียงทองคำขาวจากองค์กรตัวแทนอุตสาหกรรมสิ่งบันทึกเสียงอังกฤษ (BPI) มี 2 อัลบั้มที่ติดอันดับ 1 ในสหราชอาณาจักร ยังได้รับการเสนอชื่อบริตอวอร์ดส 5 ครั้ง ตั้งแต่ปี ค.ศ. 2005-2010 หลังจากที่วงเกิร์ลสอะลาวด์แยกย้ายกันไป เชอรีลมีอัลบั้มเดี่ยวที่ติดอันดับ 1 ในสหราชอาณาจักร 2 อัลบั้มติดต่อกัน คือชุด 3 Words และ Messy Little Raindrops โดยมี 2 ซิงเกิลอันดับ 1 อย่าง "Fight for This Love" และ "Promise This" นอกจากนั้นยังได้รับเสนอบริตอวอร์ดส 1 สาขา
เชอรีลได้เป็นกรรมการรายการประกวดร้องเพลงของสหราชอาณาจักรในรายการ The X Factor ในปี ค.ศ. 2008 ทำให้เธอได้ฉายาว่า "หวานใจคนใหม่ของชาติ" เธอเป็นกรรมการติดต่อกัน 2 ปี ในปีที่นักร้องที่ได้ที่ 1 คือ อเล็กซานดรา เบิร์ก และโจ แม็กเอลเดอร์รี
เชอรีลเคยเป็นภรรยาของนักฟุตบอล แอชลีย์ โคล ทั้งคู่แต่งงานกันเมื่อเดือนกรกฎาคม ค.ศ. 2006 ศาลพิจารณาและอนุญาตให้ทั้งคู่หย่าได้ในเดือนกันยายน ค.ศ. 2010 เชอรีลแต่งงานใหม่กับ Jean-Bernard Fernandez-Versini ในเดือนกรกฎาคม ค.ศ. 2014

**อัลบั้ม**
 3 Words (2009)- Messy Little Raindrops (2010)- A Million Lights (2012)- Only Human (2014)

**ทัวร์**
ทัวร์เดี่ยว- A Million Lights Tour (2012)
	
เป็น Supporting act- The Black Eyed Peas' The E.N.D. World Tour (Europe, 2010)

**อ้างอิง**
หมวดหมู่:นักร้องอังกฤษ
หมวดหมู่:บุคคลจากนิวคาสเซิลอะพอนไทน์
หมวดหมู่:ภรรยาและแฟนนักฟุตบอล
ทางหลวงชนบท กบ.1002

ทางหลวงชนบท กบ. 1002 สายแยกทางหลวงหมายเลข 4 (กม.ที่ 934+700) - บ้านบางทราย เป็นทางลัดที่เชื่อมสู่ จังหวัดพังงา และ จังหวัดกระบี่ มีความยาวประมาณ 23 กิโลเมตร อยู่ในจังหวัดพังงาประมาณ 5 กิโลเมตร และอยู่ในจังหวัดกระบี่ประมาณ 18 กิโลเมตร

**รายชื่อทางแยก**

**อ้างอิง**
 http://maintenance.drr.go.th/th/node/291 date=2018-01-04  โครงข่ายสายทางหลวงชนบท
1ทางหลวงชนบท กบ.1002
1ทางหลวงชนบท กบ.1002
กบ.1002
แม่แบบ:URL/doc

This template can be used to create a formatted external link.
:Note - this template is for formatting the appearance of displayed URLs, while making them machine-readable as part of emitted microformat meta-data. 
If you wish to display text instead of the URL (e.g. " BBC website" instead of bbc.co.uk), please do not use this template.
For web-based references, please see Wikipedia:Citation templates

**Usage**
 1=url name2=optional display text
** The first parameter is parsed to see if it takes the form of a complete URL. If it doesn't start with a URI scheme  (such as "http:", "https:", or "ftp:"), an "http://" prefix will be prepended to the specified generated target URL of the link.
** Parameter 2 is deprecated. 
Warning: The parameter 1 must be numbered explicitly if the URL contains an equal sign, as is common in the query string. This applies when the value of the URL is unknown, for example when this template is used in another template specifying the effective URL as a variable value. The deprecated second parameter for the displayed text, if present, must also be explicitly numbered if the first parameter is explicitly numbered; otherwise it will override the value of the first parameter.

**Examples**

**Microformat**
The template wraps the displayed URL with a class="url" so that it is included in any parent microformat which takes a URL parameter - see our microformats project.

**TemplateData**
{
"description": "A template to display and format a URL",
"params": {
"1": {
"label": "URL",
"description": "The URL to be linked",
"type": "string",
"required": true
},
"2": {
"label": "Display text",
"description": "The text to be displayed instead of the URL. Deprecated",
"type": "string",
"required": false
}
}}

**See also**
 official website- plain link
ภัททพล เงินศรีสุข

ภัททพล เงินศรีสุข (ชื่อเล่น: เป้; 29 ธันวาคม พ.ศ. 2523 – ) เป็นอดีตนักแบดมินตันจากประเทศไทย ที่ได้เข้าร่วมในการแข่งขันโอลิมปิกฤดูร้อน 2004 ประเภทชายคู่ โดยจับคู่กับสุดเขต ประภากมล ก่อนที่จะพ่ายในรอบ 32 คู่สุดท้าย เมื่อเจอกับคู่ของแอนโทนี คลาร์ก และนาธาน โรเบิร์ตสัน จากสหราชอาณาจักร
นอกจากนี้ ภัททพลยังเป็นผู้ฝึกสอนแบดมินตันให้แก่รัชนก อินทนนท์ และณริฎษาพัชร แลม

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 ภัททพล เงินศรีสุข
หมวดหมู่:นักแบดมินตันโอลิมปิกทีมชาติไทย
หมวดหมู่:นักแบดมินตันในโอลิมปิกฤดูร้อน 2004
หมวดหมู่:ผู้ฝึกสอนแบดมินตัน
หมวดหมู่:แชมป์แบดมินตันแห่งประเทศไทย
หมวดหมู่:นักกีฬาจากกรุงเทพมหานคร
หมวดหมู่:บุคคลจากโรงเรียนอัสสัมชัญธนบุรี
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:นักแบดมินตันชายชาวไทย
เพ็ญศิริ เหล่าศิริกุล

เพ็ญศิริ เหล่าศิริกุล (เกิด 17 มกราคม พ.ศ. 2527) เป็นนักกีฬายกน้ำหนักชาวไทย มีเชื้อสายจีน เธอสูง 144 เซนติเมตรและหนัก 47.67 กิโลกรัม
เพ็ญศิริได้เข้าร่วมการแข่งขันในการแข่งขันยกน้ำหนักชิงแชมป์โลก 2007 ซึ่งจัดขึ้นในจังหวัดเชียงใหม่ โดยได้ที่ 2 ในท่าคลีนแอนด์เจิร์ก (112 กก.) และที่ 3 ในคะแนนรวม (195 กก.) และได้อันดับที่ 7 ในท่าสแนตช์ (83 กก.) และในโอลิมปิกฤดูร้อน 2008 ที่จัดขึ้นในปักกิ่ง ประเทศจีน และได้รับตำแหน่งที่ห้า โดยสามารถยกได้ 85 กก. ในท่าสแนตช์ และ 110 กก. ในท่าคลีนแอนด์เจิร์ก รวมจึงได้ 195 กก.

**อ้างอิง**
หมวดหมู่:นักกีฬาจากจังหวัดนครศรีธรรมราช
หมวดหมู่:ชาวไทยเชื้อสายจีน
หมวดหมู่:นักยกน้ำหนักหญิงชาวไทย
หมวดหมู่:นักกีฬาไทยที่ได้เหรียญทองแดงโอลิมปิก
อรรถสิทธิ์ มหิทธิ

อรรถสิทธิ์ มหิทธิ หรือ บิ๊ก สระบุรี เป็นอดีตนักสนุกเกอร์อาชีพชาวไทย ปัจจุบันเป็นผู้บรรยายและพิธีกรรายการสนุกเกอร์
มหิทธิได้เข้าถึงรอบก่อนรองชนะเลิศในการแข่งขันชิงแชมป์โลกสมัครเล่นไอเอสบีเอฟ 2006 ในอัมมาน ประเทศจอร์แดน ซึ่งเขาพ่ายให้กับเคิร์ต แมฟลิน (Kurt Maflin) ไป 8-4 เฟรม เขาได้เข้าร่วมเมนทัวร์ในฤดูกาลสนุกเกอร์ 2008/2009 โดยได้รับตำแหน่งชนะเลิศในการแข่งขันชิงแชมป์โลกสมัครเล่นไอเอสบีเอฟ 2007 และได้ตกจากการเล่นอาชีพในฤดูกาล 2009/2010
ในปี 2002 เขาได้ผ่านเข้าเล่นในรายการสะสมคะแนนในแอลจีคัฟ (LG Cup) ในรอบแรกแต่ได้แพ้  1–5 เฟรมให้กับ เดวิด เกรย์ (David Gray) เป็นหนึ่งในการแข่งขันที่ถ่ายทอดสดทางโทรทัศน์เป็นครั้งแรกของเขาที่มีผู้ตัดสินโดย มิเคลลา แทปป์ (Michaela Tabb)

**อ้างอิง**

**แหล่งข้อมูลอื่น**
  Profile on World Snooker- Profile on Pro Snooker Blog
หมวดหมู่:นักสนุกเกอร์ชาวไทย
หมวดหมู่:นักกีฬาเหรียญทองแดงเอเชียนเกมส์ชาวไทย
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต
หมวดหมู่:นักกีฬาจากจังหวัดสระบุรี
สกุลปลาหัวโต

สกุลปลาหัวโต  (Silver carp, Bighead carp) เป็นชื่อสกุลของปลาน้ำจืด 3 ชนิด ในวงศ์ปลาตะเพียน (Cyprinidae) มีชื่อสกุลว่า Hypophthalmichthys เป็นปลาที่ต้นกำเนิดอยู่ในประเทศจีนแถบแม่น้ำฮวงโหและแม่น้ำสาขา 
เป็นปลาที่มีลักษณะโดยร่วมคือ มีส่วนหัวโต ตาเล็กอยู่ต่ำกว่ามุมปาก ปากและข้างแก้มกว้าง ครีบหลังเล็กอยู่ประมาณกึ่งกลางลำตัว ครีบก้นเล็ก ครีบหางเว้าลึก เกล็ดเล็กแบบขอบเรียบ  ตัวมีสีเงินคล้ำที่ด้านหลัง และสีเงินแวววาวที่ด้านท้อง หัวมีสีคล้ำอมแดงหรือสีเนื้อ ครีบมีลักษณะสีจาง ด้านท้องจะแคบหรือกลมมนขึ้นอยู่กับชนิด
เป็นปลาที่ปัจจุบันได้มีการเลี้ยงและเพาะขยายพันธุ์ไปทั่วโลก ในประเทศไทย ในชนิด H. molitrix ได้ถูกนำเข้ามาโดยชาวจีนโดยเรือสำเภาจากเมืองซัวเถา ในราวปี พ.ศ. 2465 ต่อมาในปี พ.ศ. 2509 กรมประมงสามารถเพาะขยายพันธุ์ได้สำเร็จเป็นครั้งแรกด้วยการผสมเทียม ปัจจุบัน กลายเป็นปลาเศรษฐกิจและชนิดพันธุ์ต่างถิ่นในประเทศไทย โดยพบมากในชนิด H. molitrix และ  H. nobilis ซึ่งถูกเรียกเป็นชื่อภาษาไทยรวม ๆ กันว่า "ปลาจีน" หรือ "ปลาหัวโต" ร่วมกับปลาไน (Cyprinus carpio), ปลาเฉา (Ctenopharyngodon idella)

**ชนิด**
ปัจจุบันมีปลาสามชนิดในสกุลนี้ที่ได้รับการรับรอง:- H. harmandi Sauvage, 1884 (largescale silver carp)- H. molitrix (Valenciennes, 1844) (ปลาลิ่น)- H. nobilis (J. Richardson, 1845) (ปลาซ่ง)

**อ้างอิง**
หมวดหมู่:วงศ์ปลาตะเพียน
หมวดหมู่:ปลาเศรษฐกิจ
หมวดหมู่:ชนิดพันธุ์ต่างถิ่น
หมวดหมู่:ปลาที่พบในประเทศจีน
วุฒิสิทธิ์ สืบสุวรรณ

วุฒิสิทธิ์ สืบสุวรรณ หรือ เต็ม เป็นนักร้อง นักแสดงชายชาวไทย เป็นที่รู้จักจากการเป็นหนึ่งในสมาชิกวงยูเอชที ก่อนจะผันตัวมาออกอัลบั้มเดี่ยวเป็นของตัวเอง ภายใต้สังกัดจีเอ็มเอ็ม แกรมมี่ ผลงานเพลงที่มีชื่อเสียงได้แก่เพลง ก็พอ, บอกได้ไหม, รัก และเพลง ขอไม่เป็นเพื่อนเธอ เป็นต้น

**ประวัติ**
วุฒิสิทธิ์ สืบสุวรรณ (ชื่อเล่น เต็ม) เป็นนักร้องหนึ่งในสมาชิกวงยูเอชที  นักแสดง ชาวไทย เกิดเมื่อวันที่  2 พฤศจิกายน พ.ศ. 2519 เป็นลูกชายคนเดียวของ อนุวัฒน์ สืบสุวรรณ (หรือ ธนวัฒ สืบสุวรรณ ในปัจจุบัน) อดีตสมาชิกวง บัตเตอร์ฟลาย และเป็นโปรดิวเซอร์ค่าย จีเอ็มเอ็ม แกรมมี่ จบการศึกษาจาก โรงเรียนนานาชาติเอกมัย ปริญญาตรีจาก มหาวิทยาลัยเกษมบัณฑิต มีผลงานละครเรื่องแรก คือ ยามเมื่อลมพัดหวน
เริ่มเข้าสู่วงการจากการถ่ายโฆษณา ร้องเพลงประกอบโฆษณาและอัดสปอตวิทยุหลายตัว ในช่วงวัยเด็ก ไม่ว่าจะเป็นโฆษณาโจ๊กคนอร์, โฆษณาโอวัลติน, โฆษณาผงซักฟอกบรีส, โฆษณาแฟ๊บ, โฆษณาถั่วโก๋แก๋ เป็นต้น นอกจากนี้ยังมีโอกาสได้เล่น ละครเพลงการกุศลเรื่อง "หยั่งรากฝังใบ" ของอาจารย์ดนู ฮันตระกูล แทน และตามด้วยละครโทรทัศน์เรื่องดัง "ยามเมื่อลมพัดหวน" ในบทของน้องชาย ของหมิว ลลิตา ปัญโญภาส ทำให้หลายคนจำเขาได้ตั้งแต่ตอนนั้น เมื่อทางทีมงานผลิต ของบริษัทแกรมมี่ฯ มีโครงการจะปั้นศิลปินวัยรุ่นกลุ่มใหม่ วุฒิสิทธิ์จึงถูกชวนไปเทสต์ และได้เข้าเป็นหนึ่งในสมาชิกวง ยูเอชที
วุฒิสิทธิ์เป็นหนึ่งในสมาชิกวง ยูเอชที สังกัดจีเอ็มเอ็ม แกรมมี่ เริ่มมีผลงานอัลบั้มด้วยกันจำนวน 4 ชุด ตั้งแต่ปี พ.ศ. 2537 ถึง พ.ศ. 2548 และออกอัลบั้มพิเศษในนาม 6.2.12 นอกจากนี้ยังแยกตัวมาออกอัลบั้มเดี่ยวมีผลงานอัลบั้มถึง 3 ชุด มีเพลงที่เป็นที่รู้จักได้แก่ ก็พอ, บอกได้ไหม, ขอไม่เป็นเพื่อนเธอ เป็นต้น

**ผลงานการแสดง**

**ละครโทรทัศน์**

**พิธีกร**
 รายการ เสือน่องโต ออกอากาศทาง travel channel ture ช่อง 50- รายการ เที่ยวเต็มถัง ออกอากาศทุกวันนักขัตฤกษ์ ทางช่อง 5 เวลา 10:40 - 11:30 น.

**มิวสิควีดีโอ**
 เพลง รู้ได้ยังไง อำพล ลำพูน (2536)

**ภาพยนตร์**
 ขอรักเธออีกสักครั้ง (2526)

**ผลงานเพลง**

**วงยูเอชที**

**อัลบั้มเดี่ยว**

**อัลบั้มพิเศษ**
 อัลบั้มรวมเพลงประกอบละคร "คือหัตหาครองพิภพ" (เพลง "ครอบครัวนี้...คงกระพัน" ประกอบละคร "ครอบครัวคงกระพัน")- อัลบั้มรวมศิลปิน ที่ว่างของเธอ (พ.ศ. 2538)- 6.2.12 (พ.ศ. 2539)

**ซิงเกิล**
 เพลง จุมพิต (ค่ายมาสคอตต์) พ.ศ. 2555

**ผลงานอื่นๆ**
 ร่วมร้องเพลง "ฝันอยากเป็น" และร่วมแสดงคอนเสิร์ต "คอนเสิร์ตแกงร้อน" ของ แอนนา โรจน์รุ่งฤกษ์ เมื่อวันที่ 6 กรกฎาคม พ.ศ. 2530- แสดงคอนเสิร์ต "Mr.Mos อีกสักทีกับ UHT ก็ดีนะเพื่อน"- แสดงคอนเสิร์ต "UHT Party Concert"- แสดงคอนเสิร์ต "Teenage Festival Concert"- เป็นแขกรับเชิญในคอนเสิร์ต "nana tata young concert"- แสดงคอนเสิร์ต "UHT Happy Time Variety"- แสดงคอนเสิร์ต "เทศกาลคอนเสิร์ต 6.2.12" เมื่อวันที่ 10 กุมภาพันธ์ พ.ศ. 2539- แสดงคอนเสิร์ต "UHT 2U One-2-call Freedom Music"- แสดงคอนเสิร์ต "Happy Birthday TV5"- แสดงคอนเสิร์ต "Earthday #6 Teen For Green"   - แสดงคอนเสิร์ต "6 2 13 Concert" เมื่อวันที่ 9-10 พฤศจิกายน พ.ศ. 2556

**อ้างอิง**
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจากโรงเรียนนานาชาติเอกมัย
หมวดหมู่:บุคคลจากคณะบริหารธุรกิจ มหาวิทยาลัยเกษมบัณฑิต
วันสวัสดีโลก

วันสวัสดีโลก (World Hello Day) เป็นวันหยุดฆราวาสที่ตรงกับวันที่ 21 พฤศจิกายนของทุกปี เพื่อแสดงให้เห็นว่าความขัดแย้งควรได้รับการแก้ไขผ่านการสื่อสารมากกว่าการใช้กำลัง ในวันนั้นผู้เข้าร่วมจะทักทายทางวาจาประมาณ 10 คนหรือมากกว่านั้น เพื่อเป็นการแสดงออกถึงความสำคัญของการสื่อสารส่วนตัวในการรักษาสันติภาพ กิจกรรมในวันดังกล่าวเริ่มตั้งแต่ ค.ศ. 1973 เพื่อตอบสนองต่อสงครามยมคิปปูร์

**ภูมิหลัง**
วันที่ 21 พฤศจิกายนของทุกปีเป็นวันสวัสดีโลก เป้าหมายของวันดังกล่าวคือการกล่าวสวัสดีแก่ผู้คนจำนวนอย่างน้อยสิบคน ข้อความดังกล่าวมีเจตนาที่จะส่งไปถึงผู้นำประเทศต่าง ๆ ให้ใช้การติดต่อสื่อสารดันมากกว่าใช้กำลังสร้างความขัดแย้ง
กิจกรรมในวันดังกล่าวเริ่มตั้งแต่ ค.ศ. 1973 โดยไบรอัน แมคคอร์แมก บัณฑิตปริญญาเอกจากมหาวิทยาลัยแอริโซนาสเตต และไมเคิล แมคคอร์แมก บัณฑิตจากมหาวิทยาลัยฮาร์วาร์ด เพื่อตอบสนองต่อสงครามยมคิปปูร์ พี่น้องแมคคอร์แมกส่งจดหมาย 1,360 ฉบับใน 7 ภาษาไปยังหัวหน้ารัฐบาลทั่วโลก เพื่อส่งเสริมให้เข้าร่วมวันสวัสดีโลกครั้งแรก นับตั้งแต่นั้น วันสวัสดีโลกได้ถือปฏิบัติตามโดยประชากรกว่า 180 ประเทศทั่วโลก

**อ้างอิง**

**แหล่งข้อมูลอื่น**
 World Hello Day – Article / Poems / Images- เว็บไซต์ทางการ
หมวดหมู่:วันสำคัญ
หมวดหมู่:วันสำคัญในเดือนพฤศจิกายน